आसाम बिधान सभा बाजेद जुथुमनि सिगां- सिगां बि टि आर गोरोबथानि दफाफोरखौ मावफुंनांगौनि थाखाय दुलाराय बर’ फरायसा आफादनि मोनसे थान्दै हानजाया रबिबाराव आसामनि सोलोंथाय आरो रांखान्थि मन्थ्रि डः हिमेन्ट बिस्व शर्माखौ लोगो हमना गुवारै सावरायलायो। मिरु एबसुनि आफादगिरि दिपेन बर’ आरो गाहाइ नेहाथारि लरेन्स इस्लारीनि दैदेन्नायाव एबसुनि थान्दै हानजाया आसामनि केबिनेट मन्थ्रिजों बि टि सिनि अनगायै आसामनि गुबुन-गुबुन जिल्ला, महकुमाफोराव थानाय बर’ बिजोंनि फरायसालिफोरजों लोगोसे गं 15 फरायसालिमाफोराव बिगियान आयदा सोसननो दाबि खालामो आरो थाबैनो प्रभिनसिलाइस खालामनांगौ होन्नानै दाबि खालामो। बर’फोरनि गोजाम दाबि आलादा बर’ बिजोंनि बिथोनसालिखौ थाबैनो दाफुंना होनांगौ होन्नानै दाबि खालामो।